Palasciane

**Palasciane** (tagliáne: **Palagiano**, *Pala'scen* o *Pola'scen* in Dialette palascianese) éte 'nu comune tagliáne de  crestiáne  d'a Provinge de Tarde, jndr'à Pugghie. Jè chiamate pure "Cetate de le Clemendine", pe le agrume sue.

'U comune de Palasciane face parte osce a die d'u Gruppe de azione locale GAL "Le Luèche d'u Mito" e da 'u 2005 trase 'mbrà le comune ca fanne parte d'u *Parche de le Gravine Joniche*.

Luènghe tutte 'u litorale joniche tarandine, stè 'n'arèe prutette, 'a Riserve naturale Stornara cchiù canusciute cumme 'a *Pineta de l'Appia*

Jndr'à l'abbrile 1967 'u poete Salvatore Quasimodo guardanne 'mbacce Palasciane e le paesagge sue jndr'à 'nu mode particolare *Pine de Lenne* decìe:

## Sciugrafije fiseche
### Territorie

'U comune joniche de Palasciane presende jndr'à l'aspette morfologgeche sue 'nu sacche de lame. Le lame se idendificane cumme senghe carsiche larie e profonne, vie de jume naturale.

Certe lame se stipane angore jndr'à 'nu state vegetative bbuène, otre lame onne state bonificate e cu 'a riforme agrarie e osce a die se ponne 'ndrucà distese de agrumete.

Le lame da sembre onne servite pe fà passà le acque e none pe 'nzippà case e terrene. Accussì, 'u 8 settemmre 2003 pe vie de l'alluvione assaije de chiste onne subbite 'nu sacche de danne: assaije case onne scuffulate e assaije arvule scettate 'nderre.

Le lame palascianise sonde:

* Lame de Vite
* Lame de Uve
* Lame de Chiàtone
* Lame de Calze
* Lame de Lenne

### Jume
* 'U **jume [[Late, jume|Late]]** nasce 'mbrà le murge laertine e iesse jndr'à 'u mare Jonie jndr'à località nnomenate: "Vindedoje", da 'u numere d'u caselle ferroviarie Tarde - Metaponto.
A 'a foce stè 'a Torre Late ca avenève ausate cumme avvistamende de le nave pirate.
* 'U **jume Lenne** jè cchiù ricche de storie e de fascine naturalisteche. Jidde da le tiembe andiche avenìe nnomenate jndr'à 'nu cunde de Tito Livio. Stu jume se predsende cu cchiù flore, soprattutte quanne passe da 'a pinete de l'Appia. 'A foce ha state ripristinate e allariate, apprime ere 'ngastonate 'mbrà le doje mole addò stave 'na spiagge piccenne e 'u jume, mole oramaije scuasciate apprisse l'alluvione d'u 2003. A l'inizie d'a spiagge stè 'nu ponde fatte costruì da Mussolini: addà, jndr'à 'u 1967, Salvatore Quasimodo se fermò pe ammirà 'u paesagge.

### Aree de inderesse naturalisteche
* 'A **[[Riserve Naturale Stornara]]**: jè 'na riserve biogeneteche protette da 'u Statet e da 'a Reggione Pugghie. Jedde se stenne pe 7&nbsp;km sus 'a fasce costiere joniche e, 'u nome sue derive da 'u ricche movimende de stornemigratorie. Stè 'na vegetazzione ricche e l'abitande prengepàle d'u poste jè 'a chiande mediterranèe d'u *Pinus halepensis*, cioè 'u pine d'Aleppe, ca cresce forte forte sus a le dune se sabbie. Jndr'à stesse riserve stè pure 'u pine d'Aleppe cchiù vecchie d'Europe.
* **Gravine de Lamaderchie**: a nord-ovest d'a cetate, in località Lamaderchie, stè 'a gravine de Palasciane, profonne 40&nbsp;m, larie cchiù o mene 300&nbsp;m, e longhe cchiù o mene 1&nbsp;km: a 'u 'nderne se presende cu 'na vegetazzione scarse e rocce calcarèe. 'A gravine d'u Parche "Terre de le Gravine" costituite jndr'à 'u 2005 d'a Comunitate Europèe. Jndr'à 'u parche tràsene otre 12 comune d'a Provinge de Tarde e une d'a Provinge de Brinnese.

## Storie

Palasciane ha state sembre considerate 'na cetadine cu 'na collocazione sciugrafeche strateggeche, purcé se iacchie a l'inizie d'a chiene penetrazione verse l'arèe urbane d'u capeluèche e a 'u crocevie de smistamende de le direttrice stradale verse 'a Basilicata, Calavrie e 'u Nord Itaglie.
Probbie cumme sviluppe storeche de l'andiche presenze romane d'a vie Appia, tande da rumanè coinvolte jndr'à tutte quidde ca capetave atturne.

Avaste arrecurdà le scorrerie de le pirate saracene, ca avèrena pe forze attraverà 'u territorie palascianese cumme avere capetate duranne 'a distruzione de Motele. Jndr'à 'u 1002, jndr'à 'n'otra occasione, 'a cetate subbìe l'assedie de De Comiticchia ca vuleve conguistà Tarde pe nome d'u 'Mberatore Ottone III.

Pe no parlà de le passagge de 'nu sbuènne de esercite cumme quidde longobbarde, greche, bizzandine e romane ca pe conguistà diverse territorie 'nzeccate erane obbligate a passà da Palasciane.

Jndr'à 'u 1023 seconne 'na cronistorie apprisse l'assedie a Bare de 'nu certe ROyca, quiste scìe verse 'a fortezze de Palasciane, espugnannele e retirannese sus a 'u colle de Motele. Probbabbilemdne 'u toponime de vie de mure pò essere ca se riferisce a stu fatte cundate jndr'à stu documende.

'U territorie de Palasciane appartene a 'nu pole de 'nzediamende rupestre jndr'à zone occidendale ca confine cu le comune de Mazzafre e Motele e chiesere rupestre.

Jndr'à Palasciane stè 'a chiesere rupestre Sanda Marije de Lenne.

Jndr'à sta zone atturne a l'anne 1100 avera essere assaije forte 'a produzione de sale, purcé 'nzigne a trende saline d'u jume Late avenèrene rialate a 'n'abbazzie bizzandine. Angore oasce a die passanne da 'a S.S. 106 se pò 'ndrucà 'nguedde a 'u jume Late, vecine vecine a 'u vosche Romanazzi e d'u vosche de Marziotta, l'arèe nnomenate *Saline de Late*.

Jndr'à 'u 1081 Palasciane avere state 'nfeudate da vanne de Robberte 'u Guiscarde e cchiù nnande jndr'à 'u 1250 le terre palascianise avenèrene accattate da le Casamassima.

Jndr'à 'u 1300 Palasciane se iacchie sotte a le Giordano ca 'u vennerene a Ugo Bilotta e cchiù nnande jndr'à 'u 1332 a Marije Catarine Valois cu 'a quale accumenze 'nu periode travagghiate pe colpe de certe 'ngazzaminde baronale.

Cu Raimondelle Orsini d'u Balzo Palasciane se acchiò sckaffate jndr'à 'u Pringipate de Tarde 'nzieme a Mazzafre, Motele, Nardò e Otranto. In successione passò a 'u figghie Andonije d'u Balzo Orsini e 'a cetate devendò 'nfeudate a 'u barone Gabbriele Capitignano, pe pò passà a le napuletane Protonobilissimo. Se ave notizie, 'nfatte ca 'u 15 settemmre 1464 Giacome Faccipecora, utile signore de Palasciane e Stefane Domini Roberti, utile signore de Palascianidde, sottoscriverene 'nu congordate sus 'a fide de le anemale jndr'à le territorie de le doje cassale. Giacome Protonobilissimo, canusciute cumme Faccipecora, devendò consigliere e ppò traditore de Andonije d'u Balzo Orsini, pe stu fatte avenìe premiate da Ferrante I cu l'investiture d'u feude de Palasciane. 'U feude passò a le Lubelli e a le Minutola 'nzigne a 'u 1600 cu le Caracciolo.

Le probbietà passarene da le Carmignano e subbette apprisse a le Pappacoda e pò a le De Marco jndr'à 'u 1720 'mbonde a le pringipe Cicinelli de Cursi ('na diramazione d'a famigghie Caracciolo), ca ve rumanerene 'nzigne a le anne d'u Uettecinde e pò dovettere affrondà le condroversie ca avenèvane da le legge condre 'a soppressione feudale.

Jndr'à 'u frattiembe Palasciane devendò comune jndr'à 'u 1806 cu 'u prime sinnache Frangische Paolo Calò. A l'epoche 'a cetadine apparteneve 'a Terre de Otranto une de le dudece circoscriziune sotte 'u Regne de Napule e sule jndr'à 'u 1923, quanne devendò capeluèche Tarde, passò da 'a Provinge de Lecce a quedde joniche de Tarde.

A Palasciane, pe mutive demografece (art. 2 d'a Legge 8.12.1806, n. 272) avenìe 'nzeccate Palascianidde ca apprime tenève autonomije amministrative cumme *Universitas*. Apprisse 'a longa battagghie separatiste, cu 'a legge 6.6.1907, n. 318, Palascianidde turnò a essere Comune autonome.

Intande l'epoche feudale non g'avere terminate e bbona parte d'a probbietà passò a 'a famigghie Palomba e pò a l'urteme Pringipe de Palsciane, Gugliemo Romanazzi-Carducci 'mbonde a quanne jndrà 'u 1952 avenìe eseguite 'a riforme fondiarie. 

Le Palascianise onne sembre vissute le mumende de storie politeche e suggiale jndr'à speranze de fà valè le valore lore e le lore diritte.

Jndr'à 'u 1952 avenèrene scorporate gruèsse stuèzze de terrene de l'urteme feudatarie, 'u Pringipe Romanazzi e, avenìe divise pe chidde famigghie numerose e povere d'u paese.

Accumenzò accussì 'n'epoca nove ca non g'ere fatte de povertà, ma accumenzò 'na crescite economeche e culturale.

Le crestiane accumenzavane a chiandà jndr'à le probbie terrene agrumete e vignete ca onne state 'a furtune de le probbietarie e 'a preziosità de 'nu territorie ca ha date granne vandagge pa qualitate d'u terrene. Palasciane, infatte, ha state sembre 'na cetate cu 'na granne vocazione agricole.

Jndr'à l'urteme decennie ave 'ndrucate pure 'nu sviluppe piccinne jndr'à vanna nord d'a cetate e 'a costruzione de osce a die de 'mbrenditure d'a cetate aunite jndr'à 'u **Consorzie Città Imprese**.

### Alluvione d'u 8 settemmre 2003
Pe le cetadine de Palasciane 'a date jè memorie de 'nu disastre inaspettate. 'A matine d'u 8 settemmre 2003 'u ciele careche de nuvole accumenzò a mannà acque a mundone.

A le 10 'a cetate stave ggià bloccate pa piogge forte forte. Abbesogne dicere ca Palasciane, acchiannese jndr'à 'na conghe, dè occasiune a allagaminde veloce veloce.

Verse le 14 l'acque traseve jndr'à le cvase de le Palascianise accumenzanne a allagà tutte 'nzigne a arrevà 'u metre d'acque jndr'à le case a piane terre, anghienne scantinate jndr'à cchiù vanne d'a cetate.

A le 17 'a piogge spicciò, lassanne Palasciane sotte a 'na mundagne de gfanghe e acque. Arrevarene le crestiane d'u genie civile e, le soccorse militare cu l'aiute de elicottere, purcé stavane crestiane in pericole.

Vecine a Palasciane murèrene doje crestiane e 'nu disperse.

## Monuminde e luèche de inderesse
### Architetture releggiose
#### Chiesere Matrice Marije Sandissime 'Nnunziate
'A Chiesere Matrice de Palasciane iesse jndr'à 'na chiande topografeche d'u territorie jndr'à 'u 1787, ca resale a 'u XVIII sechele, presende 'na facciate semblice, opere de transizione da 'u barocche a 'u neoclasseche.

'A facciate se presende fatte verticalmende da coppie de lesene cu semblice capitelle e signate orizzondalmende da doje cornice marcapiane. Achiude 'a facciate 'nu fastigge arquate cu pinnacole laterale.

A 'u 'nderne, a 'na navate, 'na tele de l'Annungiazione, de autore scanusciute d'u XVIII sechele, tele a uegghie "Madonne de le Miracole", attribbuite a Dumineche Carella, sembre jndr'à 'u XVIII sechele, 'a tele "Crugefissione 'mbrà le anime purgande", d'a prima metà d'u XIX sechele attribbuite a Giuacchine Toma 'u core lignèe e 'nu splendide organe, pure settecendesche, e 'na preggevole statue lignèe ca raffiguresce San Frangische vestute da covenduale, d'a prima metà d'u XVI sechele, ca apparteneve a 'u covende soprress de Sanda Marije d'a Nova.

Da picche tiembe onne state restaurate le Statue de San Rocco ca resale a 'u 1601, 'nu crugefisse d'u XVI sechele e 'u Criste Abbevesciute, mise sus a l'altare  barocche sus 'a sinistre d'a navate.

Jndr'à stessa Chiesere, sus 'a destre, stè l'altare dedicate a 'u Sande Patrone, San Rocco, sus a 'u quale stè mise 'a nicchie ca custodisce 'a venerate immaggine d'u Sande. Sus 'a nicchie 'n'epigrafe dice: “Et eris in peste patronus” (“Jndr'à peste ha essere 'u protettore”).

Pe tradizione andiche le solenne festeggiaminde in onore de San Rocco se facene 'u sàbate, 'a dumenche e 'u lunedìe successive a 'u 16 aguste, solennità liturgeche d'u Sande. 'A sere d'u sabate se face 'a prugessione d'a cavalcate, ca dè inizie a le festeggiaminde, cu 'a sfilate de cavaddere bardate belle probbie e mundate da piccinne vestute cumme a 'u Sante Pellegrine.

#### Chiesere d'a 'Mmaculate
'A Chiesere d'a 'Mmaculate jè securamende 'a cchiù andiche d'u paese e nasce a picche passe da 'a Chiesere Matrice. Consacrate jndrà 'u 1582 avenìe sconsacrate a le inizie d'u XIX sechele e avenìe gestite da l'ordine frangescane 'mbonde a 'u 1809, anne d'a soprressione de le convende da vanne de le borbonece. 'A Chiesere se sviluppò seconne le canone Frangescane, de le quale però ha rumaste tracce sulamende d'u chiostre e d'a chiande d'aula uneche d'a chiesere. Le convenduale le avèrene date 'u titole de Sanda Marije d'a Nove; avenìe consacrate 'n'otra vote jndr'à 'u 1938 e cu l'occasione avenèrene fatte le restrutturaziune ma pure certe danne a le decoraziune d'u rosone. Avenìe scuasciate pure 'u cambanile ca stave sus a 'u presbiterie. 

Se presende cu 'na semblice facciate ingendilite da 'nu rosone (osce a die non ge stè jndr'à condiziune bbuène); a 'u 'nderne ste stipate 'na tele d'a 'Mmaculate d'a prime metà d'u XVIII sechele, e 'na statue de legne (jndr'à condiziune pessime) d'a seconda metà d'u XVII sechele ca raffiguresce San Caitane, attribuite a l'ischitane Caitane Patalano.

Pe 'nu picche tiembe, 'a Chiesere d'a 'Mmaculate de osce a die, ca avere state pure convende, ospitò 'u frangescane San Gesèppe da Copertino.

#### Chiesere de San Necole
'A Chiesere de San Necole jè 'a parrocchie cchiù nove: naxce all'inizie jndr'à 'nu luèche de culte cu 'nu salone piccine in viale chiatone (osce a die 'na puteje elettriche) pò jndr'à 'u 1964 jndr'à 'u salone affianghe a 'a chiesere de osce a die. Jndr'à l'anne successive nasce accussìe 'a Chiesere de San Necole 'a cchiù grannepurcé tène cchiù de 400 poste azzettate duranne le celebbrazziune. Jedde se presende in stile Romaneche semblice; a l'esterne stonne ttre mosaice ca raffigurescene, da sinistre: 'u 'ngondre de Marije cu Elisabbette, a 'u cendre 'a Sacra Famigghie, a destre 'u battezze de Gesù.

Sus 'a vanna ierte ste 'nu rosone granne ca raffiguresce limmaggine d'u Sande Necole de Bare.

A 'u 'nderne sue stè 'nu granne mosaiche de Gesù e de l'Attane cu 'a scritte d'u vangele de Giuanne: *Ije, sò 'a vite, 'a verità e 'a vie.*.

#### Chiesere benedettine de Sanda Marije de Lenne
Jedde se nnomene 'a prima vote jndr'à 'u 1110, presente a 'u 'nderne tracce de affresche ca 'na vote averena recuprirle 'nderamende. Se note, jndr'à nicchie absidale 'na Madonne cu Piccinne, in stile bizzandine ruvenate assaije probbie, ca 'u Dalena affianghe cumme tipe iconografeche a 'a *Platytera*. 'U site ha state pigghiate in considerazione da 'u **FAI** Fondo pe l'Ambiende Tagliàne, jndr'à 'u proggette Le luèche d'u core.

#### Sanduarie Madonne d'a Stelle
'U Sanduarie d'a Madonne d'a Stelle ha state costruite recendemende in sostituzione de 'n'otra chiesere riedificate e benedette jndr'à 'u 1954. 'U Sanduarie se iacchie a 3&nbsp;km fore da 'u paese jndr'à cambagne aperte. Apprisse de jedde se penze ca ne stave 'n'otre primtive, ma non ge se onne notizie precise. 'U Sanduarie jè semblice assaije, non ge presende arriccheminde artistece, stè 'nu rosone semblice assaije e quacche quadre appettate da 'n'artiste palascianese.

### Architetture civile
'U cendre storeche de Palasciane jè fatte da doje riune: *A Terre*, ca combrenne le vie: Pagano, le Mura, Rome, chiazze Vittorio Veneto e vie De Gasperi.

'U seconde rione jè 'u *Convende* delòimitate da le vie: Carmignano, Sforza, Mafalda, Petrarca, Duca d'Aosta, XX Settemmre. 
Pure ca assaije palazze signorile onne state scettate 'nderre, recostruite o restrutturate, le segne d'a lore origgene jè angore presende jndr'à memorie de le crestiane cchiù vicchie.

'Mbrà l'otre 'u *Palazze Baronale* (dette castelle), ca se iacchie jndr'à zone cendrale d'a cetate, jndr'à lepresse d'u Municipie. Se presende cu forme quadrangolare in stile baroche pugghiese mise sus a fondaziune assaije andiche.

'U Palazze Sannella ca resale a 'u XVII sechele e presede angore quacche particolare architettoneche neorinascimendale. Picche lundane da 'a Chiesere d'a 'Mmaculate se 'ndruche l'andiche palazze d'a cangellerie, 'na vote sede d'u Decurionate e scenne nnande da 'a Chiesere d'a 'Mmaculate sus a Corse Lenne stonne case ca appartenevane a le prime anne d'u Novecinde.

Sus 'a stessa vie l'ex caserme de le carabbinire osce a die adibite a Auditorium comunale ca resale a 'a fine d'u 1800.

Decendrate rispette a stu prime nuclèe, acchiame le palzze de le Famigghie Carano in vie de le Mille, dei Toria in vie Trende, d'u scrittore Attane Giuanne Marije Sforza.

### Site archeologgece
'U territorie ave rilevate 'na capillare presenze de ville rustiche de età romane e pre-romane ca testimoniescene 'a fertilità d'u suole in epoche andiche. Luèche de soste sus a 'u tracciate d'a vie Appia (*statio ad Canales*), cadìe jndr'à 'u Ierte Medioeve pe l'impaludimende d'a pianure. Ripigghio a vivere pienamende, cumme cendre demiche, a 'a fine d'u Medioeve.

'Nu sacche de rinveneminde de necropoli, cu chiaute, correde funerarie, graste, ceramiche e dipinde d'u IV - III sechele n.C..

#### Villa romane dette "Parete Pinto"
'A strutture, ca resale a 'u I sechele n.C. stipe le reste de 'nu recinde in *opus reticolatum* ca presende ttre ingresse, doje a le virtece d'u late nord, e une, cchiù strette, a 'u cendre d'u late sud. Quacche cendinaie de metre cchiù a ovest se pò 'ndrucà, scunnute da vignete, 'na cisterna coeve ca probbabbbilmende traseve jndr'à *pars rustica* d'a ville.

'U site ha state pigghiate in considerazione da 'u **FAI** Fondo pe l'Ambiende Tagliàne, jndr'à 'u progette Le luèche d'u core.

#### [[Frandoie]] [[Ipogèe]]
Jndr'à cetate de Palasciane lunghe Corse Lenne, stè 'nu frandoje d'u 1805 addò se note angore 'a granne rote de petra vive ca macine l'uegghie cu le attacche pe le cavaddere ca servivane a fà girà 'a rote de petre sus a 'n'asse de legne.

Ce no se penze a 'a meccanizzazzione de osce a die ca ste jndr'à lavorazione de tipe industriale, 'a moliture de l'uegghie se faceve jndr'à chidde tiembe probbie cumme a osce a die.

'U site ha state pigghiate in considerazione da 'u **FAI** Fondo pe l'Ambiende Tagliàne, jndr'à 'u progette Le luèche d'u core.

#### [[Necropoli]]
'Nu sacche de necropoli e chiaute onne state acchiate jndr'à diverse contrade le cchiù 'mbortande sonde:

##### Fundane d'u Fiche
Chiaute a fosse scavate jndr'à 'u tufe cu quacche frammende de petre tenere Naistros, ca stave sus 'a sepolture e oggette da correde, 'mbrà le quale 'n uspecchie de bronze, monile de argille dorate, fibule de bronze e cerameche apule.

##### Ponde de Lenne
Jndr'à lame de Lenne a l'altezze d'u ponde stè 'nu 'nzediamende medievale piccine addò onne state acchiate chiaute, correde e manufatte de argille d'u V sechele n.C.. 'Mbonde a le prime anne settande stave 'na torre cu le saline, pò scettate 'nderre purcé fatiscente.

##### Cozzo Marziotta
Jndr'à le cambagne de sta contrade le scave onne purtate a recanoscere sus a 'u lieve rialze de Cozzo Marziotta 'nu cendre preistoreche fortificate jndr'à l'età d'u firre cu 'n'inzediamende capannicole.

##### Sorgende de Calzo
Necropoli e quacche arredamende funebre, vase e struminde. Pò 'a sorgende jndr'à l'anne cchiù andiche avere state ò'uneca fonde de 'a quale le palascianise putevane pigghià l'acqua potabile.

##### [[Menhir]] de [[San Marche]] de le Lupine
'U megalite acchiate a le inizie de l'anne '60 affianghe a 'na cisterne galle romane ca, seconde certe studiuse sconnerebbe quedde d'a cripte de San Marche.

##### Torre Late
'A torre resale a 'u 1500 e ha state fatte costruì da Carlo V 'nzieme a tutte le otre torre de avvistamende pe le attacche e sacchegge ca avenèvane da 'u màre jndr'à tutte l'arèe meridionale.

Pigghie 'u nome da l'omonime jume addò jè mise e, servive a difendere 'u territorie d'a conga d'ore assaije cercate 'mbrà le coltivaziune e massarie. 'A Torre Late, se iacchie in località "Pineta d'a Marine" a 300 metre da 'a coste e a 15 metre s.l.m., jndr'à 'u Comune de Castellaneta, 'ngastonate jndr'à Riserve naturale Stornara, a l'altezze d'u km ferroviarie 22, d'a Ferrovie Joneche, Tarde - Metaponto.

## Suggettate
### Evoluzione demografeche

### Tradiziune e folclore

#### Le Sore Madonne
Se conde, ca jndr'à le tiembe andiche le cambagne de Palasciane avèrene state invase da l'acque pe colpe de 'n'alluvione catastrofeche. Jndr'à quidde mumende jndr'à zone se acchiavane doje sore chiamate **Lenne** e **Stelle**. 'A seconde riuscìe a attraversà 'a lame aiutate da 'nu contadine e Lenne ta tenève paure rumanìe sole pensanne ca avesse perse 'a sore annegata. Stelle rumanìe in attese de Lenne e stanghe pigghiò suènne sognanne 'a Madonne.

Quanne l'alluvione spicciò 'u Vescove e le autorità rumanerene a vocche aperte da 'u cunde de Stelle, ca cercò e avìe ca jndr'à quidde poste avenesse 'nzeppate 'na cappelle dedicate a 'a Madonne d'a Stelle.

Pe arrecurdà 'a sore, le fedele vulerene costruì pure 'n'otra cappelle 'nditolate a 'a Madonne de Lenne.

A Palasciane s'ha sviluppate 'n'intense tradizione releggiose popolare de granne fede atturne a 'a Madonne d'a Stelle.

#### 'A ''Tagghiarin''
A ottommre avène festeggiate sta feste assaije scenografeche ma vive pure releggiosamende.

Jndr'à seconda sumàne d'u mese, a prima matine d'u sabate a le 6 avène celebbrate 'a messe e purtate l'immaggine de Marije da 'u Paese a 'u Sanduarie in cambagne, accumbagnate da 'na banda chiamate *lu fisc'arule* (le fisckarule) 'na bande de museca vasce, ca se face accumbagnà da 'na gran casse, piatte, rullante e 'nu ottavine.

A l'arrive in cambagne pò accumenze 'u pellegrinagge pe tutte 'u matine de le fedele.

L'afflusse ccchiù forte accumenze jndr'à 'u pomerigge quanne stè l'assute d'a paste, 'a famose *Tagghiarin*. 'A paste jè fatte da le tripoline e cucinate cu salse e tande peperongine jndr'à calderone de acciaie.

'A tradizione vole ca 'a paste se distribbuisce nnande a 'u sagrate d'u Sanduarie, e ca avène mangiate jndr'à spatole d'u fiche d'India e pe furcine 'nu ramoscelle de ulive ca ne assume le forme sue.

'A paste andicamende avenève purtate da 'u luèche addò se cucinave sus a 'nu carrette d'u tiembe, osce a die chidde carrette onne perse 'u lore poste a favore de le tratture cu le rimorchie a sponde ierte, purcé 'a cose cchiù suggestive jè l'assalte de le crestiane pa distribbuzione d'a paste.

#### Prugessiune

**Màrze**

* Annungiazione d'u Signore

**Abbrile**

* Sciuvedìe Sande Coena Domini
* Venerdìe Sande Pruggessione de le Mistere

**Masce**

* Madonne de le Fiure
* San Necole
* 'U 31 pellegrinagge a 'u Sanduarie Madonne d'a Stelle

**Sciugne**

* Corpus Domini

**Luglie**

* Madonne d'u Carmine

**Aguste**

* San Rocco

**Ottommre**

* San Frangische
* Madonne d'a Stelle

**Novemmre**

* 1-2-3 Da 'a Chiesere Madre a 'u Cambe sande

## Culture
### Bibblioteche
Affianghe 'a Chiesere d'a 'Mmaculate, ste 'a Bibblioteca nove e Auditorium Comunale, addò apprime stave 'a ex cserme dele Carabbinire ca resalive a 'na costruzione d'a fine d'u Uettecinde 'nditolate a l'editore pugghiese Vito Laterza.

### Tiatre
'U Tiatre Comunale de Palasciane, nasce sus a 'na vecchie strutture ca ospitave 'u macelle osce a die riqualificate e adibbite a tiatre 'nditolate a l'illustre Giaunne Paolo II prennene 'u nome e cognome d'u Pondefice Tiatre Karol Wojtyla. Jidde però non g'ave dimenziune tale da putè ospità granne evende purcé tène 'na capienza massime de 150 poste azzettate.

### UrbanLab
'U proggette **The Factory UrbanLab**, nasce da 'u proggette reggionale bollende spirite, 'u quale ha date 'a possibilità de trasformà 'n'ex edifice scolastiche in disuse, a labboratorie urbane.

E' 'nu luèche de aggregazione e espressione giovanile, promuove 'a conoscenze, 'a ccreatività e 'a sperimendazione de forme nove e coesione suggiale. 'U 26 novemmre 2011 ha state 'mbrà le poche UrbanLab d'a reggione Pugghie a essere presende a 'a Fiere de le Museche d'u Mediterranèe 'u **Medimex** jndr'à Fiere d'u Levante de Bare, in dirette cu **Cime de radioweb**.

### Case de le Culture
'U proggette d'a Case de le Culture, nasce sus a l'ex arèe d'u vecchie asile de le sore d'a congreghe de Andonia Marije Verna, 7000&nbsp;m² de le quale 250&nbsp;m² de pinete. 

Jndr'à Case de le Culture, stè 'nu cendre diurne pe disabbile, le uffice de le servizie suggiale, l'aule consiliare d'u comune 'nditolate a Norberto Bobbio e l'ex bibblioteche devendate osce a die, 'nu cendre polivalende pe vicchie e 'nu cambe pe le bocce.

### Scole
Onne sede a Palasciane doje scole de l'infanzie, doje scole primarie, une secondarie de prime grade e pò l'Istitute Tecniche Commercisle e pe Sceometre "Giuanne Marije Sforza" e l'Istitute Tecniche pu Turisme "Frangische Mario Pagano".

### Mass Media
#### Radio
* **RSA**, Emittende Ecclesiasteche d'a Parrocchie Marije SS. Annunziate, ca prevede 'na programmazione de museca leggere e de museca crestiane.
* **Cime de RadioWeb** Emittende on line, ca ave sede jndr'à 'u "The Factory UrbanLab"

#### Cinema
Jndr'à 'u masce 2010 a Palsciane onne state girate parte de le scene d'u film, 'U paese de le spose 'nfelice (titolo origgenale **Il paese delle spose infelici'') dirette da 'u reggiste [[Pippo Mezzapesa]], in congorse a 'a mostre d'u cinema de [[Rome]] d'u 2011.

Le riprese onne state fatte presse 'u cortile d'a Scole Elemendare "Papa Giuanne XXIII", 'a spiagge de Pine de Lenne, Chiatone e otre zone cetadine.

=== Personalità legate a Palasciane ===
* [[Giuanne Marije Sforza]], Felosofe e teologhe nate a Palasciane, de l'Ordine de le frate minore convenduale vissute jndr'à 'u XVII sechele. 'Mbrà le opere sue, ''L'aldimarte'', ''Scotus corroboratus, Aphorismi pro Confessariurum, Meteorologicae lucubrationes ex Aristotelis mentem desumptae, l'Apostole de Japigge, 'a Sofronia Romana, 'U Pellegrine amande.''

=== Avveneminde ===
**Scennare**
* Gare cambestre jndr'à 'u Vosche de Marziotta a Chiatone

**Màrze**
* Fanove de [[San Gesèppe]]
* Palo d'a cuccagne

**Masce**
* Stra Palasciane
* Palasciane in Fiere
* Feste de [[San Necole]]
* Ciclo passeggiate
* BiciAmo

**Luglie**
* Tindarè
* Water Games
* Palasciane sotte le stelle
* Festivàl de le Coreografie in masckere
* Serate Lilliput
* Memorial de Ballone

**Aguste**
* Palasciane in Volley
* Cioco Festivàl
* Palasciane Music Festival
* Heineken Party
* Feste Patronale de [[San Rocco]]
* [[Slow Food]] Note de Guste
* 'A Corride
* Stasera jè Tiatre
* Premie Don Giuanne Pulignano

**Ottommre**
* 'A ''Tagghiarijn''
* Feste Madonne d'a Stelle

**Novemmre**
* Trofeo Madonne d'a Stelle e de le Clemendine

**Decemmre*'
* Sagra d'u Mandarine
* Trofeo Mandarin Bowl

==== Sagra d'u Mandarine ====
Pe celebbrà 'u frutte tipeche e simbole d'a cetate de Palasciane, 'mbrà 'a fine de novemmre e le prime sciurne de decemmre avène celebbrate 'a Sagra d'u Mandarine.

Sagra ca dure 3 sciurne accumenzanne da 'u venerdìe pomerigge cu *stand*, spettacole e avveneminde e spiccianne 'a dumeneche.

L'urteme sciurne d'a Sagra avène consegnate 'u premie "Mandarine d'ore" a l'aziende agricole ca ave 'u clemendine cchiù bbuène d'u comune.

'U [[22 novemmre]] 2009 Palasciane duranne 'a 20° Sagra d'u mandarine trase a fà parte d'u [[Guinness World Record]] cu 'a Spremute cchiù longhe d'u munne, 'u vecchie record ere de 101 litre, Palsciane ne ave fatte 692,5.

== Sciugrafije andropeche ==

=== Otre località ===
'U comune de Palasciane se stenne sus a 7&nbsp;km de litorale lunghe 'a coste joniche tarandine.

==== Pine de Lenne ====
'U nome de Pine de [[Lenne]] derive da le vosche sue de Pine d'Aleppe e da 'u jume [[Lenne]].

A Pine de Lenne stè 'u *Pine d'Aleppe* cchiù andiche d'[[Europe]], cchiù de 300 anne.

Pine de Lenne jè nnomenate jndr'à 'n'eppisodie de [[Tito Livio]] jndr'à 'u capitole 39 de l'opera storeca soje *Ab Urbe condita* jndr'à 'u quale se parle de 'nu scondre de doje nave: une Tarandine ca sceve nnande cabotanne in direzione de [[Metaponde]] e l'otra romane e se scundrarene jndr'à 'nu combattimende piccinne ca spicciò cu l'incendie e l'affondamenne de le doje nave a 15 miglie da 'a coste de [[Tarde]]. Tito Livio dice: *...quindecim milia ferme ad urbe ad Sapriportem obvius fuit...* (a Sapriporte cchiù o mene 15 miglie da Tarde).

Calcolanne 'u miglie in itinerarie romane de 1.471 metre resulte ca 'a località da idendificà ricade jndr'à 'u territorie de Palasciane e precisamende jndr'à zone costiere nnomenate *Palude Fetida*. 'A zone de Pine de Lenne andicamende ere 'na zone putride paludose.

Jndr'à sta località marine iesse 'u jume Lenne, ongastonate 'mbrà le doje mole. Jidde presende le segne de l'alluvione d'u 8 settemmre 2003. A Pine de Lenne stè pure 'n'alegge pe scafe.

Luènghe 'u jume Lenne jè possibbele fermarse purcé attrezzate de arèe pic nic e godè de 'nu paesagge ca reporte rrete jndr'à 'u tiembe.

L'arèe de Pine de Lenne ca combrenne a 'u 'nderne sue 'u Vosche d Marziotta, ca facene parte d'a [[riserva naturale Stornara]], istituite da 'u [[Ministere de l'Ambiende]] jndr'à 'u [[1997]]. Andicamende sotte 'u ponde de epoche [[mussoliniane]], stave 'n'andica torre saracene, scettate 'nderre a le inizie de l'anne ottande, purcé ere pericolande e jndr'à 'nu state fatiscende.

Jndr'à' u masce 2010 'a spiagge de Pine de Lenne, ave fatte da scenarie pe le riprese d'u film, dirette da 'u reggiste [[Pippo Mezzapesa]], cu [['U paese de le spose 'nfelice]].

== Infrastrutture e trasporte ==


=== Strade ===
Le collegaminde stradale prengepàle sonde rappresendate da:
*[[Autostrade A14, Itaglie|Autostrade A14]] [[Bologne]]-[[Tarde]] (barriere de [[Mazzafre]]) da e pe l'[[Itaglie settendrionale]] (Svingole in costruzione a Palasciane Nord e a est in direzione de Palascianidde)
*[[Strade statale 7 ter Salendine|Strade statale 7 ter "Strade"]] da e pe [[Lecce]]
*[[Strade statale 7 Vie Appia]] da [[Rome]] passe da Palasciane a [[Tarde]] e pe [[Brinnese]]
*[[Strade statale 106 Jonica]] da [[Tarde]] e pe [[Reggio Calavrie]]
*[[Strade statale 100 de Gioia d'u Colle]] da [[Bare]], spicce a Palasciane
*[[Strade statale 106 Jonica#Strade statale 106 dir Jonica|Strade Statale 106 dir Jonica]] da Palasciane a Chiatone

=== Ferrovie ===
*[[Stazione de Palasciane-Motele]] d'a linèe [[Ferrovie Bare-Tarde]]
*[[Stazione de Palasciane-Chiatona]] d'a linèe [[Ferrovie Jonica]]

=== Aeropuèrte ===
L'[[Aeropuèrte de Tarde-Vurtàgghie|aeropuèrte de Tarde-Vurtàgghie "Marcello Arlotta"]] face servizie de linèe pu traffeche passeggere cu vole charter.
Le aeropuèrte cchiù vecine sonde:
*[[Aeropuèrte de Bare-Palese|Aeropuèrte de Bare "Karol Wojtyla"]];
*[[Aeropuèrte de Brinnese-Casale]].

== Amministrazione ==


== Note ==
<references/>

== Bibbliografije ==
* Fernando Ladiana - *Palagiano* - Scorpione editore.
* Vicinze Cetera - *S'arrcord li vign d'mizz la chiazz'' - Associazione Pro Loco, Comune de Palasciane.

## 'Ndruche pure
*Dialètte tarandine
*Gravine
*Murge
*Elenghe de le riserve naturale statale tagliàne
*Comunitate Mundane d'a Murgia Tarandine
*Arèe naturale prutette d'a Pugghie
*Pringipate de Tarde
*Terre d'Otranto
*Arche ioniche tarandine
*Regne de Napule
*Carsisme

## Otre pruggette

## Collegaminde fore a Uicchipèdie
*
*Collegaminde stradale